Rikunarita-ORG/Wikinium huggingface dataset:
# Wang Yun

Wang Yun
**Wang Yun** (137 – 192) je bio kineski velikodostojnik iz doba kraja dinastije Han, koji je formalno služio kao ministar iznad masa cara Xiana. Godine 192. Wang Yun je organizirao uspješnu zavjeru u kojoj je Lü Bu ubio tiranskog gospodara rata Dong Zhuoa. Međutim, bivši pristaše Dong Zhuoa su vrlo brzo organizirali kontra-prevrat u kome je Wang Yun ubijen zajedno sa većinom svoje porodice.

U znamenitom historijskom romanu *Romansa Tri kraljevstva* Wang Yun je opisan kao posvojitelj, odnosno poočim znamenite ljepotice Diao Chan, čije je zavodničke sposobnosti iskoristio kako bi posvadio Lü Bua sa Dong Zhuom.

## Veze

* Istočna dinastija Han
* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Zhang Hong

| Zhang Hong
 |
| --- |
| Tradicionalni kineski
 |  張紘  |
| Pojednostavljeni kineski
 |  张纮  |
|

| Transliteracije
 |
| --- |
| Mandarinski
 |
| - Hanyu Pinyin
 | Zhāng Hóng
 |

 |

*Ovo je kinesko ime; porodično ime je* Zhang*.*
**Zhang Hong** (153–212) bio je kineski velikodostojnik iz doba kraja dinastije Han, poznat kao ministar na dvoru gospodara rata Sun Quana.

On i Zhang Zhao - s kojim je bio poznat pod imenom "Dva Zhanga" - su bili rodom iz Guanglinga, a u svoju službu ih je uzeo vojskovođa Sun Jian. Zahvaljujući tome je postao ne samo klijent, nego i blizak prijatelj klana Sun. Sun Jianu je služio kao savjetnik, a pod Sun Ceom je bio zadužen za diplomatsku korespondenciju sa carem Xianom i vojskovođom Cao Caom. Poslije Sun Ceove smrti je došao na Cao Caov dvor; Cao Cao ga je poslao kao svog izaslanika na Sun Quanov dvor; tamo je ponovno stupio u službu klana Sun, gdje je ostao do smrti. Na Zhang Hongov prijedlog je podignut grad Moling, koji će kasnije postati prijestolnica države Istočni Wu.

## Povezano

* Popis ličnosti Tri kraljevstva

## Reference
# Zhang Zhao

Zhang Zhao
*Ovo je kinesko ime; porodično ime je* Zhang*.*
**Zhang Zhao** (156–236) je bio kineski velikodostojnik iz doba kraja dinastije Han i početka Tri kraljevstva, poznat po službi u državi Istočni Wu.

Bio je rodom iz današnje provincije Jiangsu, a još u mladosti se istakao kao vrstan učenjak. Kao takvog ga je kao svog savjetnika regrutirao gospodar rata Sun Ce, a na svojoj samrti bratu Sun Quanu savjetovao da u svim unutrašnjim pitanjima sluša Zhang Zhaoa. Kada je sjevernjački gospodar rata Cao Cao pokrenuo pohod na jug protiv Sun Quana, Zhang Zhao je savjetovao predaju, smatrajući da ima moralnu dužnost spriječiti krvoproliće. Sun Quan ga nije poslušao nego je pružio otpor i uz velike žrtve očuvao svoju teritoriju, koja je poslije postala država Istočni Wu. Usprkos toga, ostavio je Zhang Zhaoa u službi, koji je zajedno sa zemljakom i kolegom Zhang Hongom poznat kao "Dva Zhanga".

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Zhuge Jin

*Ovo je kinesko ime; porodično ime je* Zhuge*.*

| Zhuge Jin
 |
| --- |
| Tradicionalni kineski
 |  諸葛瑾  |
| Pojednostavljeni kineski
 |  诸葛瑾  |
|

| Transliteracije
 |
| --- |

 |

**Zhuge Jin** (174 – 241), stilsko ime **Ziyu** (Wade-Giles: **Tzŭ-yu**) (子瑜), bio je kineski vojskovođa iz doba Tri kraljevstva. Bio je stariji brat mnogo poznatijeg vojskovođe Zhuge Lianga. Dok mu je brat služio državi Shu Han, Zhuge Jin je služio Sun Quanu, a kasnije njegovoj državi Istočni Wu.

Njegov sin Zhuge Ke je postao regent države Istočni Wu.

## Reference
# Cao Hong

*Ovo je kinesko ime; porodično ime je* Cao*.*
**Cao Hong** (? -233) bio je kineski vojskovođa iz doba Tri kraljevstva koji je karijeru započeo u vojsci svog rođaka Cao Caoa, a kasnije služio državu Cao Wei. Kineski ga izvori opisuju kao vjernog, ali ne uvijek uspješnog i sklonog lagodnom životu. Nakon Cao Caove smrti je bio u nemilosti njegovog sina Cao Pija, ali je rehabilitiran za vrijeme vladavine Cao Ruija.

## Izvori

* Chen Shou. *Zapisi Tri kraljevstva*.
# Cao Ren

*Ovo je kinesko ime; porodično ime je* Cao*.*
**Cao Ren** (168 – 223) bio je kineski vojskovođa iz doba Tri kraljevstva, poznat po službi u vojsci svog starijeg rođaka, znamenitog gospodara rata Cao Caoa. Kineski izvori navode da je u mladosti bio bahat i lakomislen, ali je, ušavši u Cao Caovu vojsku, od samog početkla pokazao sposobnost da dosljedno provodi naređenja kao i veliku osobnu hrabrost. Smatra se i jednom od najzaslužnijih ličnosti za stvaranje države Cao Wei, čiji ga je prvi car Cao Pi imenovao vrhovnim komandantom.

## Povezano

* Popis ličnosti Tri kraljevstva
* Popis likova u Dynasty Warriors

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
# Dian Wei

*Ovo je kinesko ime; porodično ime je* Dian*.*
Dian Wei
**Dian Wei** (? - 197) bio je kineski ratnik iz doba kraja dinastije Han. Isticao se nevjerojatnom fizičkom snagom te bio u stanju nositi ogromne helebarde. Služio je Zhang Miaoa, a potom Xiahou Duna, koji ga je preporučio svom pretpostavljenom Cao Caou. Postao je Cao Caov tjelohranitelj, te je poginuo štiteći svog gospodara u bitci kod Wanchenga, gdje su također poginuli Cao Caov sin Cao Ang i nećak Cao Anmin.

## Reference

## Reference

* Chen Shou (2002). *San Guo Zhi*. Yue Lu Shu She. ISBN 978-7-80665-198-8.
* Luo Guanzhong (1986). *San Guo Yan Yi*. Yue Lu Shu She. ISBN 978-7-80520-013-2.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 978-0-8048-3467-4.
# Dong Xi (Istočni Wu)

*Ovo je kinesko ime; porodično ime je* Dong*.*
**Dong Xi** (? -215) bio je kineski vojskovođa iz doba kraja dinastije Han, koji je služio gospodara rata Sun Cea, a potom njegovog brata Sun Quana. U kineskim historijskim tekstovima je opisan kao hrabar i neobično visok ratnik, ali i izuzetno tvrdoglav. Njegovoj tvrdoglavosti se pripusuje pogibija u bitci kod Ruxukoa.

## Povezano

* Popis ličnosti Tri kraljevstva

## Napomene

## Literatura

* Chen Shou. *Sanguo Zhi*.
# Gan Ning

Gan Ning
**Gan Ning** je bio kineski vojskovođa iz doba Tri kraljevstva, poznat po službi u vojsci južnjačkog gospodara rata Sun Quana. Prije početka vojne karijere je, prema predaji, bio pirat, da bi ga kasnije ušao u službu gospodara rata Huang Zua. U njoj je bio omalovažan, te je odlučio prebjeći Sun Quanu, što je dovelo do Sunove pobjede u bitci kod Jiangxie u proljeće 208. Kasnije iste godine je dao svoj doprinos pobjedi južnjačkih gospodara rata nad Cao Caom u bitci kod Crvenih stijena.

## Povezano

* Popis ličnosti Tri kraljevstva
* Popis likova u Dynasty Warriors
# Guan Yu

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |

*Ovo je kinesko ime; porodično ime je* Guan*.*
**Guan Yu** (? -219) bio je kineski vojskovođa iz doba kraja dinastije Han koji je služio gospodara rata Liu Beija i bio poznat kao jedan od najvećih ratnika tog perioda. Karijeru je započeo kao dobrovoljac koji se pridružio Liu Beijevoj vojsci za vrijeme gušenja ustanka Žutih turbana. Liu Beiju je služio sve do 199. kada ga je angažirao Cao Cao kome je pridonio da pobijedi Yuan Shaoa u bitci kod Bome 200. Iste se godine vratio Liu Beiju i sudjelovao u mnogim njegovim pobjedama kao što je bitka kod Crvenih stijena i bitka kod Jianglinga. Godine 219. je poražen od Cao Caovih snaga u bitci kod Fanchenga, da bi nešto kasnije kod Maichenga bio uhvaćen i pogubljen od strane trupa Sun Quana. Smatra ga se jednim od najzaslužnijih ličnosti za stvaranje države Shu Han čiji je Liu Bei bio prvi car.

Guan Yu je sa vremenom postao jedna od najpoznatijih historijskih ličnosti istočne Azije, a njegova biografija je postala isprepletena sa fikcijom, pogotovo zahvaljujući romanu *Romansa Tri kraljevstva*, ali i zahvaljujući anegdotama u kome su veličana njegova djela i vrline. Guan se duboko poštuje kao oličenje odanosti i pravednosti.

Guan je još u vrijeme dinastije Sui postao deificiran, a dan-danas ga mnogi Kinezi štuju kao božanstvo, pogotovo u južnoj Kini, Tajvanu i Hong Kongu kao i u dijaspori. Predstavlja važnu ličnost u kineskoj narodnoj religiji, popularnom konfucijanstvu, taoizmu i kineskom budizmu a oltari posvećeni Guanu se često mogu pronaći u tradicionalnim kineskim gostionicama i trgovinama.

## Reference

## Vanjske veze

* (`zh`) 關聖帝君全球資訊網 Arhivirano 2008-12-06 na Wayback Machine-u
* Internet Go Server's large version of Utagawa Kuniyoshi's boneshaving print
# Gao Shun

*Ovo je kinesko ime; porodično ime je* Gao*.*
**Gao Shun** (? -198) bio je kineski general iz doba kraja dinastije Han koji je služio gospodara rata Lü Bua. Prema kineskim historičarima pod svojom komandom nikada nije imao više od 700 ljudi, ali je usprkos toga dobio nadimak "zauzimač logora" ili "razbijač formacije", i to zahvaljujući uspješnim jurišima na neprijateljske redove. Zbog toga je stekao status najuspješnijeg Lűovog komandanta. Jedno od najvećih dostignuća mu je osvajanje tvrđave Xiaopei kao i kasnija pobjeda nad Xiahou Dunom, jednim od istaknutih generala u vojsci Cao Caoa. Krajem iste godine je Cao, međutim, osobno opkolio i stavio pod opsadu Lü Bua u Xiapiju, te je Lü prisiljen na predaju. Gao Shun je nakon toga pogubljen zajedno sa svojim sizerenom.

## Povezano

* Popis ličnosti Tri kraljevstva

## Izvori

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Guan Ping

*Ovo je kinesko ime; porodično ime je* Guan*.*
**Guan Ping** (? -219) bio je kineski vojskovođa iz doba kraja dinastije Han, poznat kao najstariji sin Guan Yua i brat Guan Xinga. Zajedno sa njim je služio Liu Beija. U bitci kod Maichenga je zarobljen od snaga Lü Menga i pogubljen zajedno sa ocem.

## Povezano

* Popis ličnosti Tri kraljevstva
* Popis likova u Dynasty Warriors

## Izvori

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Han Dang

*Ovo je kinesko ime; porodično ime je* Han*.*
**Han Dang** (? -227) bio je kineski vojskovođa koji je služio državu Istočni Wu, jedno od Tri kraljevstva. Karijeru je započeo u doba kraja dinastije Han, kao vojnik, a kasnije oficir u službi gospodara rata Sun Jiana. Kasnije je služio njegove sinove Sun Cea i Sun Quana. Istakao se u podjarmljivanju plemena Shanyue na jugu, bitci kod Crvenih stijena, pohodu protiv Guan Yua i bitci kod Xiaotinga.

Njegov sin Han Zong (韩综) je naslijedio njegovu komandu, ali je prebjegao u državu Cao Wei.

## Povezano

* Popis ličnosti Tri kraljevstva

## Izvori

* De Crespigny, Rafe; *Generals of the South: Foundation and Early History of the Three Kingdoms State of Wu*. 1990.
* Chen Shou. *Zapisi Tri kraljevstva*, Poglavlje 55, Biografija Han Danga.
# He Jin

*Ovo je kinesko ime; porodično ime je* He*.*
**He Jin** (? - 189) je bio kineski vojskovođa i velikodostojnik iz doba kraja dinastije Han. Bio je stariji polubrat carice He, supruge cara Linga. Stekao je veliki ugled i uticaj kao komandant carskih snaga koji je spriječio da pobunjeni Žuti turbani zauzmu prijestolnicu Luoyang, ali i neprijateljstvo uticajne klike dvorskih eunuha. Nakon što je car Ling 189. umro, on i sestra su postali regenti. Pokušaj da konsolidira vlast je, pak, natjerao eunuhe da ga na njega organiziraju atentat. He Jinova smrt je, međutim, izazvala odmazdu nad eunusima, odnosno masovno krvoproliće na carskom dvoru, koje je iskoristio vojskovođa Dong Zhuo kako bi preuzeo vlast u prijestolnici. Taj je događaj, međutim bio samo početak dugotrajnog građanskog rata koji će rezultirati propašću dinastije i podjelom Kine na Tri kraljevstva.

## Povezano

* Popis ličnosti Tri kraljevstva

## Izvori

* Chen Shou (2002). *San Guo Zhi*. Yue Lu Shu She. ISBN 7-80665-198-5.
# Hua Xiong

*Ovo je kinesko ime; porodično ime je* Hua*.*
**Hua Xiong** (? - 191) bio je kineski general iz doba kraja dinastije Han koji je služio kancelara Dong Zhuoa. Borio se protiv gospodara rata koji su godine 190. protiv Dong Zhuoa pokrenuli pohod. Kod Yangreana ga je porazio Sun Jian, poslije čega je pogubljen.

Njegov lik je romantiziran u znamenitom djelu *Romansa Tri kraljevstva*.

## Povezano

* Popis ličnosti Tri kraljevstva

## Literatura

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.

## Vanjske veze

* Battle Sishui Pass in Romance of the Three Kingdoms Arhivirano 2010-10-27 na Wayback Machine-u
# Huang Zhong

Huang Zhong
**Huang Zhong** (? -220) je bio kineski vojskovođa iz doba kraja Istočne dinastije Han i početka doba Tri kraljevstva, koji se istakao u službi Kraljevstva Shu. Najpoznatiji je po pobjedi u bitci na planini Dingjun, u kojoj je porazio vojskovođu Xiahou Yuana. Zbog svojih zasluga Huang Zhong je dobio status jednog od pet najboljih generala Shua, kasnije poznatih kao Pet generala tigrova.

Huang Zhong je u kineskoj popularnoj kulturi prikazivan kao ostarjeli vohskovođa sa zanosom i fizičkim sposobnostima mladog čovjeka, iako historijski izvori ne govore ništa o tome koliko je bio star u vrijeme svojih podviga. Usprkos toga, izraz Huang Zhong je u kineskom svojevrsni sinonim za starce koji ignoriraju svoju starost kako bi pomogli drugima u nevolji.

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.

## Povezano

* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*
* Three Kingdoms Online
# Huang Zu

| Huang Zu
 |
| --- |
| Tradicionalni kineski
 |  黃祖  |
| Pojednostavljeni kineski
 |  黄祖  |
|

| Transliteracije
 |
| --- |

 |

*Ovo je kinesko ime; porodično ime je* Huang*.*
**Huang Zu** (? - 208) bio je kineski vojskovođa iz doba kraja dinastije Han. Stupio je u službu Liu Biaoa, gospodara rata čije je sjedište bilo u Jingzhouu. Isteakao se kao pomorski komandant, a u godine 191. je izgubio bitku kod Xianyanga, iako je u njoj poginuo neprijateljski komandant Sun Jian. Huang Zu se poslije toga godinama sukobljavao sa Sun Jianovim sinovima i nasljednicima. Godine 203. je protiv njega pokrenuo pohod Sun Jianov sin Sun Quan; Huang Zu je ponovno poražen, ali je uspio ubiti znamenitog ratnika Ling Conga. Pet godina kasnije Sun Quan se konačno obračunao sa Huang Zuom u velikoj bitci kod Jiangxije; u njoj je Huang Zu zarobljen, a potom pogubljen.

## Literatura

* de Crespigny, Rafe. *Generals of the South.*
* Wei, Zhao. *Ljetopisi Wua*.
* Fan, Ye. "Knjiga Kasnijeg Hana"
* Chen, Shou. *Sanguo Zhi* [1] Arhivirano 2008-12-22 na Wayback Machine-u
* Sima, Guang. *Zizhi Tongjian* [2]
# Jiang Qin

| Jiang Qin
 |
| --- |
| Tradicionalni kineski
 |  蔣欽  |
| Pojednostavljeni kineski
 |  蒋钦  |
|

| proširiTransliteracije
 |
| --- |
| Mandarinski
 |
| - Wade–Giles
 | Chiang Chin
 |

 |

*Ovo je kinesko ime; porodično ime je* Jiang*.*
**Jiang Qin** (168–219), stilsko ime **Gongyi** (公奕), bio je Kina|kineski vojskovođa iz doba kraja dinastije Han i početka Tri kraljevstva. Pridružo se gospodaru rata Sun Ceu kada je Sun osvajao teritoriju svog suparnika Liu Yaoa u Jiangdongu. Na Sun Cea je ostavio snažan dojam te mu je povjerio niz prestižnih titula. Jian Qin je poslije Sun Ceove smrti nastavio služiti njegovog brata Sun Quana, osnivača države Istočni Wu. Na Sun Quana je također ostavio snažan dojam, i to zbog svoje skromnosti i štedljivosti. Godine 219. je umro nedugo nakon Lü Mengove invazije provincije Jing.

U romanu *Romansa Tri kraljevstva* se navodi kako je prije ulaska u Sun Ceovu službu bio pirat.

## Povezano

* Popis ličnosti Tri kraljevstva

## Vanjske veze

* Jiang Qin (Gongyi) - Comprehensive Romance of the Three Kingdoms biography
# Liao Hua

*Ovo je kinesko ime; porodično ime je* Liao*.*
**Liao Hua** (? - 264), stilsko ime Yuanjian (元儉), bio je kineski vojskovođa iz doba Tri kraljevstva koji je služio gospodara rata Liu Beija, a kasnije njegovu državu Shu Han.

O njegovom ranom životu se malo zna, ali se pretpostavlja da je u srednjoj životnoj dobi radio kao sekretar gospodara rata Guan Yua. Nakon Guan Yuovog poraza u bitci kod Fanchenga Liao Hua je zarobljen od trupa odanih Sun Quanu. Odlučan u namjeri da se vrati gospodaru, Liao Hua je prevario svoje čuvare pretvarajući se da je mrtav te je pobjegao na zapad, vodeći svoju majku prema teritoriji Liu Beija. Kada se sreo sa Liu Beijem, on je bio duboko impresioniran Liao Huaovim podvigom te mu dao niz odgovornih dužnosti. Nakon Liu Beijeve smrti je postao desna ruka znamenitog državnika i vojskovođe Zhuge Lianga. Kao jedan od najviših funkcionara države Shu Han, dočekao je njenu propast, odnosno aneksiju od strane države Cao Wei 263. Tom prilikom je zarobljen, te je umro kada su ga vozili u prijestolnicu Luoyang.

Liao Hua je jedan od važnih likova u *Romansi Tri kraljevstva*, gdje svoju mladost provodi kao sljedbenik taoističkog propovjednika Zhao Jiaoa te sudionik ustanka Žutih turbana.

## Izvori
# Ling Tong

*Ovo je kinesko ime; porodično ime je* Ling*.*
**Ling Tong** (189 – 237 ili 217) je bio kineski vojskovođa iz doba početka Tri kraljevstva u službi države Istočni Wu. Poticao je od porodice čiji su članovi služili porodici Sun, osnivačima Istočnog Wua, a kasnije se istakao u službi Sun Quana i to u borbama protiv Huang Zua, Liu Beija i agresivnih Shanyue barbara na jugu današnje Kine. Ali najpoznatiji je po svojim uspjesima protiv Kraljevine Wei, uključujući znamenitu bitku kod Crvenih stijena.

Ling Tong je, osim kao talentiran vojskovođa, hvaljen i zbog plemenitog karaktera i skromnosti. To se istaklo kada je posjetio svoj rodni grad i tamošnjem običnom narodu iskazivao veliko poštovanje (što je bila rijetkost za kaotični svijet u kome je živio). Poznat je i po diplomatskoj aktivnosti kojom je nagovorio narod Shanuye da 10.000 svojih ratnika stavi u službu Istočnog Wua. Uz Lu Menga se smatrao najvrijednijim generalom Sun Quana.

## Povezano

* Popis ličnosti Tri kraljevstva
* Popis likova u Dynasty Warriors

## Reference

## Reference

* Lu Bi (1982). *Explanatory Commentary to the Records of the Three Kingdoms*. 中華書局. ISBN 7101010199.
* Liang Zhangju; ed. Yang Yaokun (2000). *Circumstantial Evidence on the Records of the Three Kingdoms*. 中華書局. ISBN 7211034904.
* Sima, Guang. *Comprehensive Mirror to Aid in Government (*Zizhitongjian*).*
* Wei, Zhao. *Chronicles of Wu*.
* Sakaguchi, Wazumi (ed.) (2005) 坂口和澄・著 Seishi Sangokushi Gunyu Meimeiden 『正史三國志群雄銘銘傳』 Kojinsha:Tokyo.
* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Liu Feng

*Ovo je kinesko ime; porodično ime je* Liu*.*

| Liu Feng
 |
| --- |
| Tradicionalni kineski
 |  劉封  |
| Pojednostavljeni kineski
 |  刘封  |
|

| Transliteracije
 |
| --- |
| Mandarinski
 |
| - Hanyu Pinyin
 | Liú Fēng
 |
| - Wade–Giles
 | Liu Fêng
 |

 |

**Liu Feng** (192 - 220) bio je kineski velikodostojnik sa početka doba Tri kraljevstva, poznat kao posinak gospodara rata Liu Beija i general u njegovoj vojsci.

Bio je potomak ogranka dinastije Han sa bazom u Changshau, a Liu Bei ga je usvojio za vrijeme službe u provinciji Jing, prije nego što mu se 207. rodio biološki sin Liu Shan. Pao je u Liu Beijevu nemilost nakon smrti Guan Yua 219. Iako je odbio ponudu Meng Daa da prebjegne državi Cao Wei, Liu Bei ga je odlučio smaknuti na nagovor Zhuge Lianga.

## Povezano

* Popis ličnosti Tri kraljevstva

## Reference

* Chen Shou. *San Guo Zhi (Zapisi Tri kraljevstva)*.
* Luo Guanzhong. *San Guo Yan Yi (Romansa Tri kraljevstva)*.
# Lü Meng

*Ovo je kinesko ime; porodično ime je* Lü*.*
Lü Meng
**Lü Meng** (178–219) bio je Kina|kineski vojskovođa iz doba početka Tri kraljevstva koji je služio gospodara rata Sun Quana. Najpoznatiji je kao komandant invazije provincije Jing koja je rezultirala smrću Guan Yua.

## Reference

* Chen Shou. *Sanguo Zhi*.
* Luo Guanzhong. *Romance of the Three Kingdoms*.
# Pan Zhang

*Ovo je kinesko ime; porodično ime je* Pan*.*
**Pan Zhang** (? -234) bio je kineski vojskovođa iz doba Tri kraljevstva, koji je služio državu Istočni Wu. Kineski historijski izvori navode da je u privatnom životu bio kockar i rasipnik, ali da se, jednom kada je ušao u službu Sun Quana, istakao talentom za discipliniranje vojske. Istakao se uspjesima protiv Liu Beija, a kasnije i države Cao Wei.

## Reference
# Pang De

*Ovo je kinesko ime; porodično ime je* Pang*.*
**Pang De** (170-219) bio je kineski vojskovođa iz doba kraja dinastije Han i početka Tri kraljevstva. Za vrijeme karijere je služio brojne gospodare, uključujući carski dvor pod carem Lingom; snage provincije Liang pod Han Suijem i Ma Tengom; gospodara Hanzhonga Zhang Lua, i, na kraju, gospodara rata i kancelara Cao Caoa. Iako se Caou priključio kasnije od većine njegovih najvažnijih suradnika, Pang je postao poznat po odanosti iskazanoj kada se odbio predati neprijatelju poslije bitke kod Fanchenga.

## Povezano

* Popis ličnosti Tri kraljevstva
* Popis likova u Dynasty Warriors

## Napomene

## Reference

* Yu, Huan. *Kratka historija Weija.*
* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Wei Yan

*Ovo je kinesko ime; porodično ime je* Wei*.*
**Wei Yan** (died 234) je bio kineski vojskovođa iz doba Tri kraljevstva koji je služio državi Shu Han. Karijeru je započeo kao član svite, odnosno vojnik u službi gospodara rata Liu Beija, kasnijeg osnivača države. Godine 211. je imenovan generalom te je sudjelovao u Liu Beijevoj invauiji provincije Yi Province (益州, suvremeni Sichuan i Chongqing). Zbog talenta i zasluga je brzo napredovao te je imenovan Administratorom Hanzhonga (漢中), a godine 219. je postao regionalnim komandantom.

Prema *Zapisima Tri kraljevstva*, Wei je bio izuzetno arogantan čovjek, koji je iomao malo prijatelja. Mnogi su ga smatrali nespojivim sa strategijama i metodama Zhuge Lianga, tadašnjeg kancelara Shu Hana. Zbog svog karaktera se Wei se sve više sukobljavao sa državnim službenikom Yang Yijem, a njihovo međusobno neprijateljstvo je eskaliralo u oružani sukob nakon Zhuge Liangove smrti. U njemu je Wei Yan poražen, a potom uhapšen i pogubljen.

## Reference

## Literatura

* de Crespigny, Rafe (1990), *Generals of the South: The foundation and early history of the Three Kingdoms state of Wu*, Canberra: Australian National University, arhivirano iz originala na datum 2007-06-07, pristupljeno 2010-12-22 . Internet Edition 2004.
* de Crespigny, Rafe (2003), *The Three Kingdoms and Western Jin A history of China in the Third Century AD*, arhivirano iz originala na datum 2012-04-26, pristupljeno 2010-12-22  Internet edition.
* de Crespigny, Rafe (2004), *To Establish Peace: being the Chronicle of the Later Han dynasty for the years 189 to 220 AD as recorded in Chapters 59 to 69 of the Zizhi Tongjian of Sima Guang*, Canberra: Australian National University . Internet Edition.
* de Crespigny, Rafe, *A biographical dictionary of Later Han to the Three Kingdoms (23-220 AD)*, Brill . ISBN 978-90-04-15605-0